Helichus

Helichus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

Utseende 
Små til middelsstore (1,2 – 8 mm), avlange biller, vanligvis brunlige og matte med oversiden dekket med lange, utstående hår. Antennene er vanligvis kortere enn hodets bredde, og består av 3-13, vanligvis 8-11, ledd. De to innerste leddene er mye lengre enn de andre, og de ytterste leddene synes ofte som et lite vedheng på det store andre leddet. Den 5-6 ytterste leddene danner en avlang kølle, eller de har kamaktige utvekster. Dekkvingene er forholdsvis avlange og smale. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

Levevis 
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

Utbredelse 
Slekten er utbredt i alle verdensdeler bortsett fra Antarktis og Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien mudderbiller, Dryopidae
 Slekten Helichus Erichson, 1847 
 Helichus angustatus (Grouvelle, 1896)
 Helichus basalis LeConte, 1852
 Helichus bollowi Hinton, 1936
 Helichus columbianus W.J.Brown, 1931
 Helichus elateroides (Grouvelle, 1896
 †Helichus eruptus (Wickham, 1911)
 Helichus fastigiatus (Say, 1824)
 Helichus frater Hinton, 1939
 Helichus guarani (Barr & Shepard, 2020)
 Helichus lengua (Barr & Shepard, 2020)
 Helichus lithophilus (Germar, 1824)
 Helichus maya (Barr & Shepard, 2020
 Helichus parallelus (Grouvelle, 1890
 Helichus puncticollis Sharp, 1882
 Helichus pusillus Hinton, 1939
 Helichus quechua (Barr & Shepard, 2020)
 Helichus striatus Leconte, 1852
 Helichus substriatus (Müller, 1806)
 Helichus suturalis Leconte, 1852
 †Helichus tenuior (Wickham, 1912)
 Helichus triangularis Musgrave, 1935
 Helichus zamuco (Barr & Shepard, 2020)

Referanser

Litteratur

Eksterne lenker 

 

Mudderbiller
Biller formelt beskrevet i 1847
Dyr formelt beskrevet av Wilhelm Ferdinand Erichson